[{"text_idx": "#000002", "text": "Wythnos Dechnoleg Cymru yn penodi llwyfan digwyddiadau hybrid Cymreig i gynnal uwchgynhadledd ryngwladol"}, {"text_idx": "#000004", "text": "Mae\u2019r digwyddiad, a fydd yn arddangos technoleg o Gymru, ei hecosystem ac yn hyrwyddo Cymru fel canolfan cyfleoedd ar gyfer datblygu a galluogi technolegau, yn dilyn ymlaen o ddigwyddiadau rhithwir llwyddiannus yn 2020 a 2021, lle cyrhaeddwyd cynulleidfa o fwy na 4,500 o bobl ar draws 57 o wledydd."}, {"text_idx": "#000006", "text": "Meddai Avril Lewis, rheolwr gyfarwyddwr Technology Connected, \u201cWrth ddewis ein partner ar gyfer llwyfan digwyddiadau, fe wnaethom ystyried nifer o lwyfannau rheoli digwyddiadau rhyngwladol. Felly, rydym yn falch iawn o fod wedi dewis Haia, cwmni newydd o Gymru i weithio gyda ni i gyflwyno Wythnos Dechnoleg Cymru 2023 mewn marchnad digwyddiadau hybrid gystadleuol iawn."}, {"text_idx": "#000007", "text": "\u201cMae eu llwyfan nid yn unig yn darparu gofod rhyngweithiol i ni ar gyfer ein cynrychiolwyr rhyngwladol, ond mae hefyd yn galluogi ein partneriaid a\u2019n harddangoswyr i gysylltu a\u0302 busnesau unrhyw le yn y byd. Bydd platfform Haia yn cynnal Wythnos Dechnoleg Cymru fel digwyddiad hybrid, gan gynnig y cyfleoedd gorau a chyfuno manteision technoleg a\u0302 grym pobl. Gyda siaradwyr, arddangosfeydd ac arddangosiadau o safon fyd-eang, Wythnos Dechnoleg Cymru yw lle mae technoleg yn cwrdd a\u0302 chyfleoedd."}, {"text_idx": "#000008", "text": "\u201cFel rhwydwaith technoleg fwyaf blaenllaw Cymru, mae gallu partneru a\u0302 Haia yn tynnu sylw at y dalent, y dyfeisgarwch a\u2019r arloesedd anhygoel sydd gennym yma yn y diwydiant technoleg yng Nghymru. Rwyf yn falch iawn o gael gweithio gyda nhw dros y misoedd nesaf ac i gyflwyno digwyddiad gwirioneddol eithriadol ym mis Mawrth.\u201d"}, {"text_idx": "#000014", "text": "Beth hoffech chi glywed amdano?"}]